

RADVILIŠKIO RAJONO SAVIVALDYBĖS TARYBA

SPRENDIMAS
DĖL ASMENŲ APGYVENDINIMO SOCIALINĖS GLOBOS ĮSTAIGOSE 
TVARKOS APRAŠO PATVIRTINIMO

2020 m. gruodžio 17 d. Nr. T-399
Radviliškis


Vadovaudamasi Lietuvos Respublikos vietos savivaldos įstatymo 6 straipsnio 12 punktu, 18 straipsnio 1 dalimi ir Asmens (šeimos) socialinių paslaugų poreikio nustatymo ir skyrimo tvarkos aprašu ir Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtintais Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, Radviliškio rajono savivaldybės taryba nusprendžia:
. Patvirtinti Asmenų apgyvendinimo socialinės globos įstaigose tvarkos aprašą (pridedama).
. Patvirtinti Siuntimo apgyvendinti socialinės globos įstaigoje formą (pridedama).
. Laikyti netekusiu galios Asmenų siuntimo į socialinės globos įstaigas tvarkos aprašą, patvirtintą Radviliškio rajono savivaldybės tarybos 2012-12-27 sprendimu Nr. T-416.
Šis sprendimas gali būti skundžiamas Lietuvos Respublikos administracinių bylų teisenos nustatyta tvarka.



Savivaldybės mero pavaduotojas,
laikinai einantis Savivaldybės mero pareigas 			               Mindaugas Pauliukas

PATVIRTINTA
Radviliškio rajono savivaldybės tarybos
2020 m. gruodžio 17 d. sprendimu 
Nr. T-399


ASMENŲ APGYVENDINIMO SOCIALINĖS GLOBOS ĮSTAIGOSE 
TVARKOS APRAŠAS


. 


. Asmenų apgyvendinimo socialinės globos įstaigose tvarkos aprašas (toliau – Aprašas) nustato ilgalaikės ar trumpalaikės socialinės globos asmeniui skyrimo tvarką, asmens siuntimo į socialinės globos įstaigą tvarką, asmens teises ir pareigas, informacijos apie asmenis, gaunančius socialines paslaugas, saugojimą, skundų nagrinėjimo tvarką. 
. Aprašas taikomas, asmenims, pageidaujantiems gauti trumpalaikės ar ilgalaikės socialinės globos paslaugas, kurios finansuojamos iš rajono Savivaldybė biudžeto lėšų ar iš valstybės biudžeto specialių tikslinių dotacijų Savivaldybių biudžetams, priimant sprendimą dėl ilgalaikės ar trumpalaikės globos skyrimo šiems asmenims ir siuntimo į socialines globos įstaigas.
. Aprašas parengtas vadovaujantis Asmens (šeimos) socialinių paslaugų poreikio nustatymo ir skyrimo tvarkos aprašu, patvirtintu Lietuvos Respublikos socialinės apsaugos ir darbo ministro įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, Socialinės rizikos vaiko ar likusio be tėvų globos vaiko socialinės globos poreikio nustatymo metodika, patvirtinta Lietuvos Respublikos socialinės apsaugos ir darbo ministro 2006 m. birželio 27 d. įsakymu Nr.  A1-179 „Dėl Socialinės rizikos vaiko ar likusio be tėvų globos vaiko socialinės globos poreikio nustatymo metodikos patvirtinimo“, Socialinės globos poreikio vaikui su negalia nustatymo metodika, patvirtinta Lietuvos Respublikos socialinės apsaugos ir darbo ministro 2006 m. rugsėjo 9 d. įsakymu Nr.  A1-255 „Dėl Socialinės globos poreikio vaikui su negalia nustatymo metodikos patvirtinimo“, Atvejo vadybos tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“, Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. gegužės 25 d. įsakymu Nr. A1-444 „Dėl Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“, Vaiko globos organizavimo nuostatais, patvirtintais Lietuvos Respublikos Vyriausybės 2002 m. kovo 27 d. nutarimu Nr. 405 „Dėl Vaiko globos organizavimo nuostatų patvirtinimo“, ir kitais susijusiais teisės aktais.
. Šiame Apraše vartojamos sąvokos atitinka Lietuvos Respublikos socialinių paslaugų įstatyme, Socialinių paslaugų kataloge ir kituose teisės aktuose, reglamentuojančiuose socialines paslaugas, apibrėžtas sąvokas. 

. 

. Socialinė globa socialinės globos įstaigoje gali būti skiriama Radviliškio rajono savivaldybėje gyvenamąją vietą deklaravusiems asmenims, kuriems nustatytas socialinių paslaugų poreikis – ilgalaikė ar trumpalaikė  socialinė globa:
. vaikams su negalia;
. senyvo amžiaus asmenims;
 suaugusiesiems, turintiems negalią;
. kitiems asmenims, kuriems nustatytas socialinės globos poreikis. 

. 

. Dėl ilgalaikės ar trumpalaikės socialinės globos gavimo socialinės globos įstaigoje kreipiamasi į rajono Savivaldybės administracijos Socialinės paramos skyrių arba į deklaruotos gyvenamosios vietos seniūniją.
. Dėl ilgalaikės ar trumpalaikės socialinės globos gavimo kreipiasi: 
. asmuo (vienas iš suaugusių šeimos narių);
. asmens įgaliotas globėjas ar rūpintojas; 	
. veikdami asmens ar visuomenės socialinio saugumo interesais, gali kreiptis bendruomenės nariai ir kiti suinteresuoti asmenys, nurodę priežastį, dėl kurios asmuo ar jo įgaliotas rūpintojas ar globėjas negali to padaryti pats.
. Dėl ilgalaikės ar trumpalaikės socialinės globos gavimo socialinės globos įstaigoje besikreipiantysis užpildo Prašymą-paraišką socialinėms paslaugoms gauti ir pateikia:
. asmens tapatybę patvirtinantį dokumentą;
. neįgalumo pažymėjimą;
. pensininko pažymėjimą;
. darbingumo lygio pažymą (darbingo amžiaus žmonėms);
. specialiojo poreikio pažymą, jeigu yra nustatytas specialusis nuolatinės slaugos ar priežiūros (pagalbos) poreikis;
. asmens socialinės globos poreikio vertinimą (su priedais), kuris nustatomas Asmens (šeimos), senyvo amžiaus bei suaugusio asmens su negalia socialinių paslaugų poreikio nustatymo ir skyrimo tvarkos aprašo, patvirtinto Radviliškio rajono savivaldybės tarybos sprendimu, nustatyta tvarka;
. medicininių dokumentų išrašą F027/a su gydytojų konsultacinės komisijos (GKK) ar šeimos gydytojo išvadomis;
. teismo sprendimą dėl asmens veiksnumo apribojimo, jei asmuo teismo sprendimu pripažintas ribotai veiksniu/neveiksniu;
. pažymas apie asmens (šeimos) pajamas (išskyrus pajamas, prie kurių duomenų Socialinės paramos skyrius turi prieigą);
. pažymą apie deklaruotą gyvenamąją vietą (išskyrus atvejus, jei Socialinės paramos skyrius neturi prieigos prie duomenų);
. kitus dokumentus, būtinus dėl ilgalaikės ar trumpalaikės socialinės globos socialinės globos įstaigoje skyrimo. 

. 

. Prašymai-paraiškos dėl socialinės globos socialinės globos įstaigoje gavimo nagrinėjami Komisijoje, patvirtintoje Radviliškio rajono savivaldybės administracijos direktoriaus įsakymu.  
. Sprendimas dėl trumpalaikės socialinės globos socialinės globos įstaigoje skyrimo  priimamas per 10 kalendorinių dienų nuo socialinės globos poreikio vertinimo išvadų pateikimo Socialinės paramos skyriui dienos. Sprendimas dėl ilgalaikės socialinės globos skyrimo priimamas per 30 kalendorinių dienų nuo socialinės globos poreikio vertinimo išvadų pateikimo Socialinės paramos skyriui dienos.
. Sprendimą dėl socialinės globos socialinės globos įstaigoje skyrimo priima Radviliškio rajono savivaldybės administracijos Socialinės paramos skyriaus vedėjas (toliau – Skyriaus vedėjas) Komisijos teikimu. 
. Socialinės globos įstaiga, į kurią siunčiamas asmuo, yra parenkama atsižvelgiant į asmens (globėjo, rūpintojo) pageidavimą, asmens socialinių paslaugų poreikį, globos įstaigos galimybes suteikti reikiamas paslaugas. 
Jei besikreipiantysis nenurodo socialinės globos įstaigos, kurioje norėtų apsigyventi, socialinė globa skiriama socialinės globos įstaigoje, kurios savininko teises ir pareigas įgyvendina rajono Savivaldybė (toliau – rajono socialinės globos įstaiga). Sprendimą priima Skyriaus vedėjas Komisijos sprendimu.
. Jei rajono socialinės globos įstaigoje nėra laisvų vietų, asmuo įrašomas į asmenų socialinei globai gauti eilę, kuri yra skelbiama viešai https://www.radviliskis.lt ir atnaujinama ne rečiau kaip kartą per ketvirtį, nurodant įstaigos pavadinimą, laukiančiųjų eilėje skaičių.
Dėl asmens įrašymo į eilę socialinei globai gauti sprendimą priima Skyriaus vedėjas Komisijos teikimu.
Atvejais, kai asmeniui priimtas sprendimas apgyvendinti valstybės globos namuose, – informaciją teikia Departamentas.
. Asmenų socialinei globai rajono socialinės globos įstaigoje gauti eilė sudaroma pagal sprendimų dėl socialinės globos skyrimo datą. Tais atvejais, kai sprendimai dėl socialinės globos skyrimo priimami ta pačia data keliems asmenims, atsižvelgiama  į jų prašymo-paraiškos socialinėms paslaugoms gauti pateikimo datą. 
. Vienas asmuo gali būti įrašytas tik į vieną eilę socialinei globai socialinės globos įstaigoje gauti.
. Asmuo gali būti apgyvendintas socialinės globos įstaigoje be eilės – skubos tvarka, jei nepaskyrus socialinės globos paslaugos, asmeniui kiltų didelis pavojus jo sveikatai ir gyvybei.  Sprendimą dėl socialinės globos socialinės globos įstaigoje be eilės skubos tvarka skyrimo priima Skyriaus vedėjas Komisijos teikimu, išskyrus atvejus, kai apgyvendinamas socialinės globos įstaigoje, kurios savininko teises ir pareigas įgyvendinančia institucija ar dalininku (savininku) yra Socialinės apsaugos ir darbo ministerija (toliau – valstybės Globos namai).
. Pareiškėjas apie priimtą sprendimą informuojamas raštu išsiunčiant sprendimo kopiją. 
. Priėmus sprendimą siųsti asmenį į valstybės Globos namus, sprendimo ir dokumentų, nurodytų Asmens (šeimos) socialinių paslaugų poreikio nustatymo ir skyrimo tvarkos aprašo  2 priedo 3 ir 6 punktuose, kopijos išsiunčiamos Neįgaliųjų reikalų departamentui.


. 

. Prieš apgyvendinant asmenį socialinės globos įstaigoje, išrašomas siuntimas į socialinės globos įstaigą (toliau – siuntimas).
. Siuntimą išrašo Radviliškio rajono savivaldybės administracijos Socialinės paramos skyrius. 
. Kai priimtas sprendimas asmenį apgyvendinti valstybės Globos namuose, siuntimą išrašo  Neįgaliųjų reikalų departamentas.
. Siuntimo kopija per 3 darbo dienas nuo jo išrašymo dienos pateikiama (išsiunčiama) asmeniui (globėjui, rūpintojui). 
. Siuntimo originalas saugomas Socialinės paramos skyriuje, kopija įsegama į apgyvendinamo socialinės globos įstaigoje asmens bylą ir pateikiama socialinės globos įstaigai, į kurią asmuo siunčiamas.
. Išrašytas siuntimas galioja 30 kalendorinių dienų nuo jo išrašymo dienos. Siuntimo galiojimo terminas gali būti pratęsiamas, esant nenumatytoms aplinkybėms, arba jeigu asmuo (globėjas, rūpintojas) raštu pateikia neginčijamas objektyvias priežastis, dėl kurių jis per nurodytą laiką negali apsigyventi socialinės globos įstaigoje. 
. Jeigu asmuo neapsigyvena socialinės globos įstaigoje per siuntimo galiojimo terminą, sprendimas skirti socialinę globą pripažįstamas netekusiu galios.
. Jeigu asmuo atsisako  apsigyventi socialinės globos įstaigoje per siuntimo galiojimo terminą, sprendimas skirti socialinę globą pripažįstamas netekusiu galios. Šiuo atveju asmuo turi pateikti atsisakymą raštu, pridėdamas gautą siuntimą su įrašu „atsisakau“. 
. Socialinės paramos skyriaus už socialines paslaugas atsakingas darbuotojas parengia:
. paskaičiavimą dėl mokėjimo  už teikiamas socialinės globos paslaugas;
. Ilgalaikės ar trumpalaikės socialinės globos lėšų kompensavimo sutartį; 
. asmens bylą, kuri reikalinga asmenį apgyvendinant socialinės globos įstaigoje, kurią sudaro dokumentų, reikalingų skiriant socialinę globą, kopijos.

. 

. Socialinės globos teikimas, teikimo sąlygos, teisės, pareigos ir atsakomybė tarp paslaugos teikėjo, paslaugos gavėjo ir paslaugos užsakovo, mokėjimas už teikiamas paslaugas numatomas sudarant Ilgalaikės ar trumpalaikės socialinės globos lėšų kompensavimo sutartį.
. Gavus  Socialinės globos įstaigos teikimą ar socialinių paslaugų gavėjo prašymą dėl socialinių paslaugų teikimo sustabdymo ar nutraukimo, kai ši paslauga yra teikiama, sprendimą dėl socialinės globos sustabdymo ar nutraukimo priima Skyriaus vedėjas.

. 

. Asmuo turi teisę į informacijos ir dokumentų apie asmenį konfidencialumą.
. Asmuo, jo globėjas ar rūpintojas socialiniams darbuotojams privalo teikti informaciją, susijusią su asmens socialinės globos teikimo skyrimu, nutraukimu ar sustabdymu ir atsako už pateikiamų duomenų tikrumą bei informacijos teisingumą. 
. Socialinės paramos skyrius turi teisę gauti informaciją iš kitų įstaigų, reikalingą dėl socialinės globos teikimo skyrimo, sustabdymo ar nutraukimo.  
. Socialinės paramos skyrius atsako už informacijos ir dokumentų apie asmenį konfidencialumą. 

. 

. Skundai ir ginčai socialinės globos teikimo, nutraukimo ar sustabdymo klausimais nagrinėjami Lietuvos Respublikos administracinių bylų teisenos įstatymo nustatyta tvarka. 

______________________________________

PATVIRTINTA
Radviliškio rajono savivaldybės tarybos
2020 m. gruodžio 17 d. sprendimu 
Nr. T-399




SOCIALINĖS PARAMOS SKYRIUS 

SIUNTIMAS Į SOCIALINĖS GLOBOS ĮSTAIGĄ


20__ m._________    __ d. Nr.______

Radviliškis


Vadovaudamasis Komisijos  20__ m. ___________ d. posėdžio protokolu Nr.___, Socialinės paramos skyriaus vedėjo 20__ m.__________  __ d. sprendimu Nr. _____, Radviliškio rajono savivaldybės administracijos Socialinės paramos skyrius siunčia 


_______________________________________________________________________________,

(vardas, pavardė)

_______________________________________________________________________________,  

(gimimo data)

gyv.____________________________________________________________________________,

(namų adresas)

į______________________________________________________________________________ 

(socialinės globos įstaigos pavadinimas, adresas)


Siuntimas į socialinės globos įstaigą  galioja 30 kalendorinių dienų.



Radviliškio rajono Savivaldybės administracijos 
Socialinės paramos skyriaus vedėjas 

						-------------------------------               ------------------------------
				                               (parašas)		                               (vardas, pavardė)
A.V.

